b'\n_START_ARTICLE_\nKrigskancelliet\n_START_PARAGRAPH_\nKrigskancelliet var et dansk kancelli under enev\xc3\xa6lden, som blev blev oprettet i 1679 og nedlagt i 1763._NEWLINE_Forud eksisterede Krigskollegiet, der blev oprettet i 1660 og nedlagt efter sk\xc3\xa5nske krig. Efter krigskancelliets nedl\xc3\xa6ggelse var krigssekret\xc3\xa6ren ener\xc3\xa5dende i krigskancelliget. Dette overtog anliggender om forsvaret, herunder udn\xc3\xa6vnelse, forfremmelse og afskedigelse af officerer, desuden indkomne sager, de til kongen refererede sager, memorialer til kongen, indkomne breve, konduitelister vedr\xc3\xb8rende officerer samt forhold vedr\xc3\xb8rende de norske milit\xc3\xa6retater._NEWLINE_Ved side Krigskancelliet eksisterede Generelkrigskommissariatet fra 1600 til 1763, der tog sig af landetatens forhold. I 1763 blev Krigskancelliet og Greneralkrigskommisarietet forenede i General-Krigsdirektoratet.'